# Eiropas Savienības C 106A/2018

| | ISSN 1977-0952 |
| --- | --- |
| Eiropas Savienības
  Oficiālais Vēstnesis | C 106A |
| | |
| Izdevums latviešu valodā | Informācija un paziņojumi | 61. gadagājums2018. gada 21. marts |

ISSN 1977-0952

Eiropas Savienības

Oficiālais Vēstnesis

C 106A

Izdevums latviešu valodā

Informācija un paziņojumi

61. gadagājums2018. gada 21. marts

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2018/C 106 A/01 | EUROSTAT – Paziņojums par ģenerāldirektora vietnieka amata vakanci (AD 15) – Luksemburga (Civildienesta noteikumu 29. panta 2. punkts) – COM/2018/10378 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2018/C 106 A/01

EUROSTAT – Paziņojums par ģenerāldirektora vietnieka amata vakanci (AD 15) – Luksemburga (Civildienesta noteikumu 29. panta 2. punkts) – COM/2018/10378

1

---

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 21.3.2018 | LV | Eiropas Savienības Oficiālais Vēstnesis | CA 106/1 |
| --- | --- | --- | --- |

21.3.2018

LV

Eiropas Savienības Oficiālais Vēstnesis

CA 106/1

---

EUROSTAT

Paziņojums par ģenerāldirektora vietnieka amata vakanci (AD 15) – Luksemburga

(Civildienesta noteikumu 29. panta 2. punkts)

COM/2018/10378

(2018/C 106 A/01)

Par mums

Eurostat ir Eiropas Komisijas ģenerāldirektorāts. Tas nodrošina Eiropas Savienību ar kvalitatīviem statistikas informācijas pakalpojumiem, sniedzot tos Eiropas iestādēm, dalībvalstīm, finanšu tirgiem, darījumu aprindām, plašsaziņas līdzekļiem un plašai sabiedrībai.

Eurostat atbild par Eiropas Statistikas sistēmas (ESS) pārvaldības koordināciju un uzlabošanu nolūkā nodrošināt visiem lietotājiem vienkāršu piekļuvi laicīgi sniegtiem, uzticamiem un salīdzināmiem ES līmeņa statistikas datiem. Eurostat ir atbildīgs par visu ES tiesību aktu ierosināšanu statistikas jomā. Eurostat koordinē arī statistikas sistēmu uzlabošanu kandidātvalstīs, kā arī plašākā starptautiskā mērogā.

Eurostat ģenerāldirektora vietnieks ir atbildīgs par B, E, F un G direktorātu, t. i., aptuveni 550 cilvēkiem (tostarp pagaidu darbiniekiem un stažieriem). Ģenerāldirektora vietnieks ziņo Eurostat ģenerāldirektoram, kurš ir arī Eiropas Savienības galvenais statistiķis. Eurostat biroji atrodas Luksemburgā.

Piedāvātais amats

Ģenerāldirektora vietnieks palīdzēs ģenerāldirektoram Eurostat vispārējās stratēģiskās virzības un vadības nodrošināšanā, īpašu atbildību uzņemoties par ģenerāldirektorātiem, kas atbild par “Metodiku, korporatīvo statistiku un IT pakalpojumiem” (ESTAT.B), “Nozaru un reģionālo statistiku” (ESTAT.E), “Sociālo statistiku” (ESTAT.F), “Vispārējiem statistikas datiem par uzņēmējdarbību” (ESTAT.G), kā arī par darba grupu Big Data.

Viņš/viņa nodrošinās šo viņam/viņai tieši pakļauto dienestu darbību vadību un uzraudzību un inter alia palīdzēs noteikt un īstenot Eurostat stratēģiju un darba programmas; izstrādāt, sagatavot un izplatīt Eiropas statistiku un veicinās Eurostat pārstāvību augsta līmeņa sanāksmēs vai pasākumos.

Ģenerāldirektora vietnieks darbojas ģenerāldirektora vadībā un aizstāj ģenerāldirektoru viņa/viņas prombūtnes laikā.

Prasības kandidātam

Veiksmīgajam(-ai) kandidātam(-ei) jābūt izcilam un dinamiskam profesionālim, kam piemīt šādas īpašības:

| — | teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos un reālos rīcības plānos, |
| --- | --- |

—

teicamas analītiskās spējas, spēja apzināt galvenos jautājumus, noteikt un izstrādāt stratēģiskos mērķus un tos pārvērst konkrētos un reālos rīcības plānos,

| — | ievērojami sasniegumi kā līderim, vadītājam un organizatoram, kas ietver lielu darba grupu un finanšu resursu pārvaldību augstā līmenī, |
| --- | --- |

—

ievērojami sasniegumi kā līderim, vadītājam un organizatoram, kas ietver lielu darba grupu un finanšu resursu pārvaldību augstā līmenī,

| — | izcilas spējas noteikt prioritātes un koncentrēties uz tām, nodrošināt turpmākus pasākumus, novērtēt progresu un uzraudzīt īstenošanu, |
| --- | --- |

—

izcilas spējas noteikt prioritātes un koncentrēties uz tām, nodrošināt turpmākus pasākumus, novērtēt progresu un uzraudzīt īstenošanu,

| — | pierādītas prasmes starppersonu attiecību, lēmumu pieņemšanas un sarunu risināšanas jomā augstā līmenī un ļoti labas spējas efektīvi un lietderīgi sazināties ar visām ieinteresētajām personām Komisijā vai ārpus tās un veidot uzticamas attiecības ar šīm personām, |
| --- | --- |

—

pierādītas prasmes starppersonu attiecību, lēmumu pieņemšanas un sarunu risināšanas jomā augstā līmenī un ļoti labas spējas efektīvi un lietderīgi sazināties ar visām ieinteresētajām personām Komisijā vai ārpus tās un veidot uzticamas attiecības ar šīm personām,

| — | ļoti laba izpratne par politikas jomām, kas ietilpst Eurostat darbības jomā, un jo īpaši par šo ģenerāldirektora vietnieka amatu. |
| --- | --- |

—

ļoti laba izpratne par politikas jomām, kas ietilpst Eurostat darbības jomā, un jo īpaši par šo ģenerāldirektora vietnieka amatu.

Piemērotības kritēriji

Kandidātus atlases posmam izvēlēsies pēc turpmāk minētajiem formālajiem kritērijiem, kam jābūt izpildītiem līdz pieteikšanās termiņa beigām.

Pilsonība: kandidātam jābūt Eiropas Savienības dalībvalsts pilsonim.

Akadēmiskais grāds vai diploms: kandidātam jābūt:

| i) | izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk, |
| --- | --- |

i)

izglītības līmenim, kas atbilst pabeigtai augstākajai izglītībai, ko apliecina diploms, ja parastais augstākās izglītības ilgums ir četri gadi vai vairāk,

| ii) | vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta tālāk). |
| --- | --- |

ii)

vai izglītības līmenim, kas atbilst pabeigtai augstākajai izglītībai, ko apliecina diploms, un atbilstošai vismaz vienu gadu ilgai darba pieredzei, ja parastais augstākās izglītības ilgums ir vismaz trīs gadi (šo viena gada darba pieredzi nevar iekļaut pēcdiploma darba pieredzē, kas prasīta tālāk).

Darba pieredze: kandidātam jābūt vismaz 15 gadus ilgai pēcdiploma darba pieredzei līmenī, kas atbilst iepriekšminētajai kvalifikācijai.

Pieredze vadītāja amatā: jābūt vismaz piecus gadus ilgai darba pieredzei augsta līmeņa vadošā amatā (1) ar šo vakanci tieši saistītā jomā.

Valodas: kandidātam jābūt ļoti labām vienas Eiropas Savienības oficiālās valodas (2) zināšanām un apmierinošām kādas citas Eiropas Savienības oficiālās valodas zināšanām. To, vai kandidāts atbilst prasībai par otras ES oficiālās valodas zināšanām pietiekamā līmenī, atlases komisija pārbaudīs intervijā(-ās). Daļa no intervijas var notikt šajā citā valodā.

Vecuma ierobežojums: kandidāts nedrīkst būt sasniedzis parasto pensijas vecumu, kas Eiropas Savienības ierēdņiem ir noteikts tā mēneša pēdējā dienā, kurā ierēdnis sasniedz 66 gadu vecumu (skatīt Civildienesta noteikumu 52. panta a) punktu) (3).

Neatkarība un interešu konflikta neesamības deklarācija

Pirms pienākumu uzņemšanās kandidātiem jāapliecina, ka viņi darbosies neatkarīgi sabiedrības labā un ka viņiem nav interešu, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Eurostat ģenerāldirektora vietnieku izraudzīsies un iecels amatā Eiropas Komisija saskaņā ar Komisijas atlases un darbā pieņemšanas procedūru (skatīt arī pārskatu par politiku attiecībā uz augstākā līmeņa ierēdņiem (4)). Šīs atlases procedūras gaitā kandidāti, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms tam piedalīsies pārbaudījumos vērtēšanas centrā, kuru vada neatkarīgi personāla atlases konsultanti.

Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu iespējami drīz, atlases procedūra notiks tikai angļu un/vai franču valodā (5).

Atalgojums un nodarbināšanas kārtība ir noteikti Civildienesta noteikumos Eiropas Savienības AD 15 pakāpes ierēdņiem. Kandidātiem jāņem vērā Civildienesta noteikumos ietvertā prasība, ka visiem jaunajiem darbiniekiem ir sekmīgi jāiztur deviņu mēnešu pārbaudes laiks.

Eurostat ģenerāldirektora vietnieka darba vieta ir Luksemburgā.

Vienādas iespējas

Eiropas Komisija piemēro aktīvu politiku iespēju vienlīdzībai (jo īpaši attiecībā uz dzimumu) ar mērķi aizvien palielināt sieviešu īpatsvaru vadošajos amatos un jo īpaši aicina pieteikties sievietes.

Pieteikšanās kārtība

Pirms pieteikuma iesniegšanas rūpīgi apsveriet, vai atbilstat visiem noteiktajiem piemērotības kritērijiem (skatīt nodaļu “Piemērotības kritēriji”), jo īpaši attiecībā uz prasītajiem diplomu veidiem un vajadzīgo darba pieredzi, kā arī valodu zināšanām. Ja tiek konstatēta neatbilstība kādam no norādītajiem kritērijiem, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas tiešaisstē tīmekļa vietnē

https://ec.europa.eu/dgs/human-resources/seniormanagementvacancies/

un jāseko tur atrodamajiem norādījumiem par attiecīgajiem procedūras posmiem.

Jums ir jābūt derīgai e-pasta adresei. Tā tiks izmantota reģistrācijas identificēšanai, kā arī lai sazinātos ar jums atlases procedūras dažādajos posmos. Tāpēc lūdzam informēt Eiropas Komisiju, ja maināt e-pasta adresi.

Lai iesniegtu pieteikumu, jums būs jāveic CV augšupielāde PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmju). Funkcionālu apsvērumu dēļ un tādēļ, lai kandidātu un iestādes interesēs atlases procedūru pabeigtu pēc iespējas drīz, gan CV, gan motivācijas vēstulei jābūt rakstītai angļu, franču vai vācu valodā.

Kad reģistrēšanās tiešsaistē ir pabeigta, jūs saņemsiet e-pastu ar apstiprinājumu, ka pieteikums ir reģistrēts. E-pastā ir norādīts reģistrācijas numurs, kas būs jūsu atsauces numurs visos jautājumos saistībā ar šo pieteikumu. Ja nesaņemat e-pastu ar apstiprinājumu, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai. Lai ziņotu par pieteikuma statusu, Eiropas Komisija ar jums sazināsies tieši.

Ja nepieciešama papildu informācija vai rodas tehniskas problēmas, lūdzam sūtīt e-pastu uz adresi HR-MANAGEMENT-ONLINE@ec.europa.eu

Pieteikuma iesniegšanas termiņš

Reģistrēšanās termiņš ir 2018. gada 24. aprīlis līdz pulksten 12.00 dienā pēc Briseles laika, pēc tam reģistrācija tiešsaistē vairs nebūs iespējama.

Jūs pats esat atbildīgs par to, lai tiešsaistes reģistrāciju pabeigtu laikā. Iesakām neatlikt pieteikšanos uz pēdējām pieteikuma iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms to pabeidzat, un visas darbības tad vajadzēs atkārtot. Kad reģistrēšanās termiņš būs beidzies, jūs vairs nevarēsiet ievadīt pieteikumā informāciju. Novēlota reģistrācija netiks pieņemta.

Svarīga informācija pieteikumu iesniedzējiem

Pieteikumu iesniedzējiem tiek atgādināts, ka atlases komisiju darbs ir konfidenciāls. Kandidāti nedrīkst tieši vai netieši sazināties ar šo komisiju locekļiem vai lūgt citu personu to darīt viņu vārdā.

Personas datu aizsardzība

Komisija nodrošinās, lai kandidātu personas dati tiktu apstrādāti atbilstīgi Eiropas Parlamenta un Padomes 2000. gada 18. decembra Regulai (EK) Nr. 45/2001 par fizisku personu aizsardzību attiecībā uz personas datu apstrādi Kopienas iestādēs un struktūrās un par šādu datu brīvu apriti (6).

---

(1)  Kandidātiem dzīves aprakstā (CV) vismaz par šiem pieciem gadiem, kuru laikā viņi ir guvuši pieredzi augsta līmeņa vadības amatā, jānorāda šāda informācija: 1) vadošo amatu nosaukums un pienākumi; 2) šajos amatos pārraudzīto darbinieku skaits; 3) pārvaldītā budžeta apjoms; un 4) hierarhisko līmeņu skaits virs šā amata un zem tā, kā arī attiecīgā amata līmeņa darbinieku skaits.

(2)  http://eur-lex.europa.eu/legal-content/LV/TXT/PDF/?uri=CELEX:01958R0001-20130701&qid=1408533709461&from=LV

(3)  http://eur-lex.europa.eu/legal-content/EN/TXT/PDF/?uri=CELEX:01962R0031-20140701&from=LV

(4)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf

(5)  Atlases komisija nodrošinās, ka kandidātiem, kuriem kāda no šīm valodām ir dzimtā, netiks sniegta nepamatota priekšrocība.

(6)  OV L 8, 12.1.2001., 1. lpp.

---